મેરાન્યૂઝ નેટવર્ક. જુનાગઢ : જુનાગઢ સહિત આસપાસના વિસ્તારો જેવા કે, ધોરાજી, ભેંસાણ, વિસાવદર, માણાવદર, પોરબંદર અને જાફરાબાદના વાતાવરણમાં અચાનક પલ્ટો આવ્યો હતો. જેમાં ધોરાજી પંથકમાં ગઇકાલે સાંજે ભારે પવન સાથે મિનિ વાવાઝોડું આવતા મોટીમારડ ગામ પાસે પાટણવાવ રોડ પર વૂક્ષો ધરાશાયી થઈ જતાં રોડ બંધ થઈ ગથો હતો. તેમજ કરા સાથે પોણા કલાકમાં જ અડધો ઇંચ વરસાદ પણ ખાબક્યો હતો. વાવાઝોડામાં 76 જેટલા વૃક્ષો ધરાશાયી થયા હતા. તંત્ર દ્વારા ધરાશાયી થયેલા વૂક્ષોને જેસીબી મશીનો દ્વારા દૂર કરીને રસ્તો ખૂલ્લો કરાવાયો હતો.